Ambassadeur dood in Senegal aangetref | Maroela Media
Trudy Stevenson. Foto: ANA
Trudy Stevenson, Zimbabwe se ambassadeur in Senegal en Gambië, is Vrydag dood in haar woning in Dakar aangetref.
Zimbabwe se departement vir buitelandse sake het haar dood bevestig, maar kon nie meer besonderhede oor haar dood bekend maak nie en het gesê die regering moet nog met haar familie in verbinding tree.
"Ons sal 'n amptelike aankondig doen sodra ons met hulle in verbinding was," het die departement gesê.
Stevenson, 'n stigterslid van die MDC-opposisieparty, is in 2009 as ambassadeur in Senegal en Gambië aangestel. Sy was die enigste oorblywende politieke figuur van Zanu PF se opposisie wat in 'n diplomatieke pos gedien het.